**Իրավաբան** (իտալ.՝ L'Avvocato), իտալացի գեղանկարիչ, գեղազարդիչ, մաներիզմի կարկառուն ներկայացուցիչ Ջուզեպպե Արչիմբոլդոյի նկարներից։ Այս ստեղծագործությունը հեղինակը վրձնել է 1566 թվականին։ Յուղաներկով կտավի չափերն են 64 × 51 սմ։ Այսօր «Իրավաբան» ստեղծագործությունը պահպանվում և ցուցադրվում է Շվեդիայի ազգային թանգարանում (Ստոկհոլմ, Շվեդիա)։

Ընդհանուր ակնարկ
----------------

Ջուզեպպե Արչիմբոլդոյի կյանքի վաղ շրջանի մասին տեղեկությունները շատ աղքատիկ են։ Ինչպես շատ իտալացի նկարիչներ, նա նույնպես իր գործունեությունը սկսել է՝ զանազան պատվերներ ընդունելով երկրի տարբեր վայրերում։ Ստեղծել է վիտրաժներ, ֆրեսկոներ և պաստառագորգեր Միլանում, Կոմոյում և Մոնցայում։ 1562 թվականին Արչիմբոլդոն դարձել է Սրբազան Հռոմեական կայսրության Մաքսիմիլիան II կայսեր արքունի դիմանկարիչը։ «Իրավաբան» ստեղծագործությունը կայսեր շրջապատի մարդկանց դիմանկարների շարքի կտավներից մեկն է։ Այդ շարքի նկարներից են նաև «Գրադարանավարը» և «Խոհարարը»։ «Իրավաբան» նկարը հեղինակը վրձնել է 1566 թվականին։ Այդ ընթացքում Արչիմբոլդոն ստեղծել է մարդանման կերպարների դիմանկարներ՝ օգտագործելով տվյալ բնագավառում աշխատող անձանց վերաբերող առարկաներ՝ նկարելով դեմքի փոխարեն մրգեր, բանջարեղեն, ծաղիկներ, գրքեր և այլն։

Երկար ժամանակ համարվում էր, որ կտավում նկարված է Կաթոլիկ եկեղեցու ռեֆորմացիայի շարժման գործիչ, կալվինիզմի հիմնադիր Ժան Կալվինը, սակայն ավելի ուշ այդ վարկածը հերքվեց։ Հետագայում հաստատվեց, որ նկարում պատկերված է գերմանացի իրավաբան Ուլրիխ Ցեզիուսը՝ Մաքսիմիլիան II կայսեր դատավորը։ Նկարն արժանացավ մեծ ընդունելության և հաջողության։ Ջուզեպպե Արչիմբոլդոյի ընկերը՝ Գրեգորիո Կոմանինին, մի անգամ այսպես է արտահայտվել. «Նկարը կայսրին մեծ հաճույք պատճառեց և հանգեցրեց վերջինիս ծիծաղին մի դատի ժամանակ, որի մասին ես չեմ կարող պատմել»։

Նկարագիր
--------

«Իրավաբան» ստեղծագործությունում պատկերված իրավաբանը՝ Ցեզիուսը, նկարված է հետևյալ կերպ։ Նրա մարմինը կառուցված է գրքերի դարսվածքից, որոնց վրա շագանակագույն բրդյա վերարկու է՝ աղվեսի մորթով երիզված։ Գրքերի էջերը վերին հատվածում ներկայացված են որպես վերնաշապիկի օձիք։ Իրավաբանի դեմքը նկարիչը ձևավորել է՝ նկարելով շոգեխաշած հավ, որպես քիթ ու աչքեր նկարել է հենց նոր ձվից դուրս եկած ճուտիկ։ Ձկան բերանը ծառայում է որպես բերան, իսկ ձկան պոչը՝ կզակ։

Ճանաչում
--------

1593 թվականին՝ վաթսունվեց տարեկան հասակում, Ջուզեպպե Արչիմբոլդոն կնքել է իր մահկանացուն և երկար ժամանակ մոռացության մատնվել։ Նրա հանդեպ հետաքրքրությունն աճել է 20-րդ դարում։ Այդ ժամանակ նրան սկսել են անվանել «Սյուրռեալիզմի պապիկ»։ «Իրավաբան» ստեղծագործությունը նվիրված է իրավաբանի կասկածելի և «լպրծուն» գործունեությանն ու որկրամոլությանը։ Ցեզիուսն ի ծնե ուներ ուռուցիկ այտեր, իսկ ձիուց ներքև ընկնելու հետևանքով խեղվել էր քիթը։ Ցեզիուսին այսպես այպանելն ու ծաղրանքով ներկայացնելու պատճառն ըստ երևույթին այն էր, որ վերջինս դադարեցրել էր կաթոլիկ կայսրի հրամանով բողոքական գրականության ձեռքբերումը։

Պատմություն
-----------

Գոյություն ունի «Իրավաբան» կտավի երկու տարբերակ։ Դրանցից մեկը թվագրվում է 1566 թվականով և պահվում է Շվեդիայի ազգային թանգարանում, իսկ ավելի ուշ ստեղծածը իտալական Միլան քաղաքում է՝ անհատական հավաքածուում։ Երկրորդ դիմանկարը, հնարավոր է, որ չի հանդիսանում Արչիմբոլդոյի աշխատանքը։

Տես նաև
-------

* Գրադարանավար (նկար)

Ծանոթագրություններ
------------------

1. 1 2 3 4
2. ↑
3. ↑
4. ↑  "Giuseppe Arcimboldo". Замок Скоклостер. Retrieved 5 июня 2015.
5. ↑  Jeffrey Greggs (2010). *Arcimboldo 1527–1593: Nature & Fantasy*. The New Criterion[en]. pp. 49–50.
6. ↑  "Bibliotekarien. Beskrivning". Замок Скоклостер[en]. Արխիվացված է the original 2015 թ․ հունիսի 10-ին. Retrieved 5 июня 2015. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "En man som består av saker man använder". Национальный музей Швеции. Արխիվացված է the original 2015 թ․ հունիսի 20-ին. Retrieved 5 июня 2015. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  Werner Kriegeskorte (2000). *Arcimboldo. Ediz. Inglese*. Taschen[en]. p. 30. ISBN 978-3-8228-5993-3.
9. ↑  "Arcimboldo 1526–1593. Nature and fantasy" (PDF). Национальная галерея искусства. 2010. Արխիվացված է the original (PDF) 2016 թ․ մարտի 4-ին. Retrieved 5 июня 2015. `{{cite web}}`: Unknown parameter `|dead-url=` ignored (`|url-status=` suggested) (help)
10. 1 2  "Der Jurist. 1566" (PDF). Die Fachgruppe Wien der Freizeitbetriebe. Արխիվացված է the original (PDF) 2015 թ․ հունիսի 20-ին. Retrieved 5 июня 2015. `{{cite web}}`: Unknown parameter `|dead-url=` ignored (`|url-status=` suggested) (help)
11. ↑  "Arcimboldo's Feast for the Eyes". New York Times. 10 октября 2007. Retrieved 5 июня 2015.
12. ↑  "Arcimboldo's Feast for the Eyes". Smithsonian Magazine[en]. 2011. Retrieved 5 июня 2015.
13. ↑  "Confounding Faces". The New Republic. 27 января 2011. Retrieved 5 июня 2015.
14. ↑  "Giuseppe Arcimboldo. Life and works". The Art Wolf. Retrieved 5 июня 2015.
15. ↑  *Liana De Girolami Cheney* Arcimboldo. — Litres, 2014. — ISBN 5457466884

Գրականություն
-------------

* Stephen Farthing (Ed.) (2006). *1001 Paintings You Must See Before You Die*. London: Quintet Publishing Ltd. ISBN 1-84403-563-8.
* "Giuseppe Arcimboldo". The Art Wolf. Retrieved 2006 թ․ հունվարի 4.

Արտաքին հղումներ
----------------

* «Իրավաբան» Archived 2015-06-20 at the Wayback Machine.. Շվեդիայի ազգային թանգարան

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Իրավաբան (նկար)** կատեգորիայում։ |